(31)

Το προσάρτημα II αντικαθίσταται από το ακόλουθο κείμενο: «Προσάρτημα II Σύστημα κατηγοριών και ικανοτήτων για τους όρους έγκρισης φορέων συντήρησης κατά το Μέρος-145 α) Εξαιρουμένων όσων προβλέπονται για τους μικρούς φορείς, όπως αναφέρεται στο στοιχείο ιγ), στον πίνακα του στοιχείου ιβ) αναφέρονται οι πιθανές κατηγορίες και ικανότητες που πρέπει να χρησιμοποιούνται για τον καθορισμό των όρων έγκρισης του πιστοποιητικού του φορέα που εγκρίνεται σύμφωνα με το παράρτημα II (Μέρος-145). Οι όροι έγκρισης που χορηγούνται σε φορέα κυμαίνονται από μία κατηγορία και ικανότητα με περιορισμούς έως όλες τις κατηγορίες και ικανότητες με περιορισμούς. β) Επιπλέον του πίνακα του στοιχείου ιβ), κάθε φορέας συντήρησης αναφέρει το αντικείμενο εργασιών του στο οικείο MOE. γ) Με βάση την/τις κατηγορία/-ες έγκρισης και την/τις ικανότητα/-ες που έχει ορίσει η αρμόδια αρχή, στο αντικείμενο εργασιών που περιέχει το MOE καθορίζονται τα ακριβή όρια της έγκρισης. Επομένως, είναι απαραίτητο η/οι κατηγορία/-ες και η/οι ικανότητα/-ες της έγκρισης να συμβαδίζει/-ουν με το αντικείμενο εργασιών του φορέα. δ) Κατάταξη ικανότητας στην κατηγορία Α σημαίνει ότι ο φορέας συντήρησης επιτρέπεται να εκτελεί συντήρηση σε αεροσκάφος και σε παρελκόμενα [συμπεριλαμβανομένων των κινητήρων και/ή βοηθητικών μονάδων ισχύος (APU)] με βάση τα δεδομένα συντήρησης του αεροσκάφους ή, εάν συμφωνήσει η αρμόδια αρχή, με βάση τα δεδομένα συντήρησης του παρελκομένου, μόνον εφόσον τα παρελκόμενα είναι τοποθετημένα στο αεροσκάφος. Ωστόσο, ο φορέας ικανότητας Α μπορεί να αφαιρέσει προσωρινά παρελκόμενο με σκοπό τη συντήρησή του, ώστε να διευκολυνθεί η πρόσβασή του σε αυτό, εκτός εάν η αφαίρεση του παρελκομένου συνεπάγεται περαιτέρω συντήρηση την οποία ο φορέας δεν είναι εγκεκριμένος να εκτελεί. Η εν λόγω αφαίρεση παρελκομένου για συντήρηση από φορέα συντήρησης κατηγορίας Α υπόκειται σε κατάλληλη διαδικασία ελέγχου στο ΜΟΕ. Η στήλη των περιορισμών πρέπει να καθορίζει το αντικείμενο της εν λόγω συντήρησης και συνεπώς ορίζει την έκταση της έγκρισης. ε) H ικανότητα κατηγορίας Α υποδιαιρείται σε κατηγορίες συντήρησης “βάσης” ή “γραμμής”. Ο εν λόγω φορέας μπορεί να εγκριθεί είτε για συντήρηση “βάσης”, είτε για συντήρηση “γραμμής”, είτε και για τις δύο. Σημειώνεται ότι για εγκατάσταση “γραμμής” ευρισκόμενη σε εγκατάσταση κύριας βάσης απαιτείται έγκριση συντήρησης “γραμμής”. στ) Κατάταξη ικανότητας στην κατηγορία Β σημαίνει ότι ο φορέας συντήρησης επιτρέπεται να εκτελεί συντήρηση σε μη εγκατεστημένους κινητήρες και/ή APU και σε κινητήρες και/ή παρελκόμενα APU, με βάση τα δεδομένα συντήρησης κινητήρα και/ή APU, εάν συμφωνήσει η αρμόδια αρχή με βάση τα δεδομένα συντήρησης παρελκομένου, μόνον εάν τα παρελκόμενα είναι τοποθετημένα στον κινητήρα και/ή στην APU. Ωστόσο, ο εγκεκριμένος φορέας ικανότητας Β μπορεί να αφαιρέσει προσωρινά παρελκόμενο με σκοπό τη συντήρησή του, ώστε να διευκολυνθεί η πρόσβασή του σε αυτό, εκτός εάν η αφαίρεση του παρελκομένου συνεπάγεται την ανάγκη περαιτέρω συντήρησης την οποία ο φορέας δεν είναι εγκεκριμένος να εκτελεί. Η στήλη των περιορισμών πρέπει να καθορίζει το αντικείμενο της εν λόγω συντήρησης και συνεπώς ορίζει την έκταση της έγκρισης. Εγκεκριμένος φορέας συντήρησης με ικανότητα κατηγορίας Β μπορεί επίσης να εκτελεί συντήρηση σε εγκατεστημένο κινητήρα κατά τη συντήρηση βάσης και γραμμής αεροσκάφους, υπό τον όρο ότι έχει εγκριθεί κατάλληλη διαδικασία ελέγχου στο ΜΟΕ από την αρμόδια αρχή. Στο αντικείμενο εργασιών που περιλαμβάνεται στο ΜΟΕ αναφέρεται η δυνατότητα των εν λόγω εργασιών, εάν τις επιτρέπει η αρμόδια αρχή. ζ) Ικανότητα κατηγορίας C σημαίνει ότι ο εγκεκριμένος φορέας συντήρησης επιτρέπεται να εκτελεί συντήρηση σε μη εγκατεστημένα παρελκόμενα [πλην των πλήρων κινητήρων και των βοηθητικών μονάδων ισχύος (APU)], τα οποία προορίζονται για τοποθέτηση στο αεροσκάφος ή σε κινητήρα/APU. Η στήλη των περιορισμών πρέπει να καθορίζει το αντικείμενο της εν λόγω συντήρησης και συνεπώς ορίζει την έκταση της έγκρισης. Εγκεκριμένος φορέας συντήρησης με ικανότητα κατηγορίας C μπορεί επίσης να εκτελεί συντήρηση σε εγκατεστημένο κινητήρα (πλην πλήρους κινητήρα/APU) κατά τη συντήρηση βάσης και γραμμής αεροσκάφους, ή σε εγκατάσταση συντήρησης κινητήρα/APU, υπό τον όρο ότι έχει εγκριθεί κατάλληλη διαδικασία ελέγχου στο ΜΟΕ από την αρμόδια αρχή. Στο αντικείμενο εργασιών που περιλαμβάνεται στο ΜΟΕ αναφέρεται η δυνατότητα των εν λόγω εργασιών, εάν τις επιτρέπει η αρμόδια αρχή. η) Η ικανότητα κατηγορίας D είναι ανεξάρτητη και δεν συνδέεται κατ’ ανάγκη με συγκεκριμένο αεροσκάφος, κινητήρα ή άλλο παρελκόμενο. Η ικανότητα D1 —μη καταστροφικών δοκιμών (ΜΚΔ)— απαιτείται μόνο για φορέα συντήρησης που εκτελεί εξειδικευμένες εργασίες ΜΚΔ για λογαριασμό άλλου φορέα. Εγκεκριμένος φορέας συντήρησης με ικανότητα κατηγορίας Α, Β ή C μπορεί να εκτελεί ΜΚΔ σε προϊόντα που συντηρεί, χωρίς να χρειάζεται να διαθέτει ικανότητα κατηγορίας D1, υπό την προϋπόθεση ότι στο MOE περιλαμβάνονται κατάλληλες διαδικασίες ΜΚΔ. i) Η στήλη των περιορισμών αποσκοπεί να δώσει στις αρμόδιες αρχές την ευελιξία να εξατομικεύουν την έγκριση κάθε συγκεκριμένου φορέα. Οι ικανότητες μπορούν να αναφέρονται στην έγκριση μόνον εφόσον είναι κατάλληλα οριοθετημένες. Στον πίνακα του στοιχείου ιβ) καθορίζονται οι τύποι δυνατού περιορισμού. Στη στήλη των περιορισμών είναι αποδεκτό να δίνεται περισσότερη έμφαση στο έργο της συντήρησης παρά στον τύπο ή στον κατασκευαστή του αεροσκάφους ή του κινητήρα, εάν αυτό αρμόζει καλύτερα στον φορέα (παράδειγμα θα μπορούσε να είναι η εγκατάσταση των ηλεκτρονικών συστημάτων αεροπλοΐας και η αντίστοιχη συντήρηση). Εάν γίνεται η εν λόγω μνεία στη στήλη των περιορισμών, επισημαίνεται ότι ο φορέας συντήρησης έχει εγκριθεί για να εκτελεί συντήρηση έως και αυτόν τον συγκεκριμένο τύπο/την εργασία. ι) Όταν αναφέρεται σειρά, τύπος και ομάδα στη στήλη των περιορισμών για τις κατηγορίες Α και Β, νοούνται ως εξής: — ως “σειρά” νοείται συγκεκριμένη σειρά τύπου, όπως η σειρά Airbus 300, 310 ή 319 ή η σειρά Boeing 737-300, η σειρά RB211-524, η σειρά Cessna 150 ή Cessna 172, η σειρά Beech 55, η σειρά continental O-200 κ.λπ.· — ως “τύπος” νοείται ένας συγκεκριμένος τύπος ή μοντέλο, όπως ο τύπος Airbus 310-240, ο τύπος RB 211-524 B4 ή ο τύπος Cessna 172RG. Μπορεί να αναφερθεί οποιοδήποτε πλήθος σειρών ή τύπων· — ως “ομάδα” νοείται, για παράδειγμα, μονοκινητήριο εμβολοφόρο αεροσκάφος Cessna ή μη υπερσυμπιεζόμενοι εμβολοφόροι κινητήρες Lycoming κ.λπ. ια) Κατά παρέκκλιση από την 145.A.85 στοιχείο α) σημείο 1, όταν χρησιμοποιείται κατάλογος δυνατοτήτων που μπορεί να υποστεί συχνές τροποποιήσεις, τότε ο φορέας μπορεί να προτείνει να συμπεριληφθούν οι εν λόγω τροποποιήσεις στη διαδικασία που αναφέρεται στην 145.A.85 στοιχείο γ) για αλλαγές που δεν απαιτούν εκ των προτέρων έγκριση. ιβ) Πίνακας ΚΑΤΗΓΟΡΙΑ ΙΚΑΝΟΤΗΤΑ ΠΕΡΙΟΡΙΣΜΟΣ ΒΑΣΗ ΓΡΑΜΜΗ ΑΕΡΟΣΚΑΦΟΣ A1 Αεροπλάνα μέγιστης μάζας απογείωσης (MTOM) άνω των 5 700 kg [Δηλώνεται ο κατασκευαστής ή η ομάδα ή η σειρά ή ο τύπος του αεροπλάνου και/ή οι εργασίες συντήρησης] Παράδειγμα: Σειρά Airbus A320 [ΝΑΙ/ΟΧΙ] (*1) [ΝΑΙ/ΟΧΙ] (*1) A2 Αεροπλάνα μέγιστης μάζας απογείωσης (MTOM) έως 5 700 kg [Δηλώνεται ο κατασκευαστής ή η ομάδα ή η σειρά ή ο τύπος του αεροπλάνου και/ή οι εργασίες συντήρησης] Παράδειγμα: Σειρά DHC-6 Twin Otter Δηλώνεται αν επιτρέπεται η έκδοση πιστοποιητικών επιθεώρησης της αξιοπλοΐας [μόνο για αεροσκάφη που καλύπτονται από το παράρτημα Vβ (Μέρος-ML)] [ΝΑΙ/ΟΧΙ] (*1) [ΝΑΙ/ΟΧΙ] (*1) A3 Ελικόπτερα [Δηλώνεται ο κατασκευαστής ή η ομάδα ή η σειρά ή ο τύπος του ελικοπτέρου και/ή οι εργασίες συντήρησης] Παράδειγμα: Robinson R44 Δηλώνεται αν επιτρέπεται η έκδοση πιστοποιητικών επιθεώρησης της αξιοπλοΐας [μόνο για αεροσκάφη που καλύπτονται από το παράρτημα Vβ (Μέρος-ML)] [ΝΑΙ/ΟΧΙ] (*1) [ΝΑΙ/ΟΧΙ] (*1) A4 Αεροσκάφη πλην των αεροσκαφών A1, A2 και A3 [Δηλώνεται η κατηγορία αεροσκάφους (ανεμόπτερο, αερόστατο, αερόπλοιο κ.λπ.), ο κατασκευαστής ή η ομάδα ή η σειρά ή ο τύπος του και/ή η/οι εργασία/-ες συντήρησης] Δηλώνεται αν επιτρέπεται η έκδοση πιστοποιητικών επιθεώρησης της αξιοπλοΐας [μόνο για αεροσκάφη που καλύπτονται από το παράρτημα Vβ (Μέρος-ML)] [ΝΑΙ/ΟΧΙ] (*1) [ΝΑΙ/ΟΧΙ] (*1) ΚΙΝΗΤΗΡΕΣ B1 Στροβιλοκινητήρας [Δηλώνεται η σειρά ή ο τύπος του κινητήρα και/ή οι εργασίες συντήρησης] Παράδειγμα: Σειρά PT6A B2 Εμβολοφόρος [Δηλώνεται ο κατασκευαστής ή η ομάδα ή η σειρά ή ο τύπος του κινητήρα και/ή οι εργασίες συντήρησης] B3 APU [Δηλώνεται ο κατασκευαστής ή σειρά ή ο τύπος του κινητήρα και/ή οι εργασίες συντήρησης] ΠΑΡΕΛΚΟΜΕΝΑ ΠΛΗΝ ΤΩΝ ΠΛΗΡΩΝ ΚΙΝΗΤΗΡΩΝ Ή ΤΩΝ APU C1 Κλιματισμός και πίεση [Δηλώνεται ο τύπος ή ο κατασκευαστής του αεροσκάφους ή ο κατασκευαστής του παρελκομένου ή του συγκεκριμένου παρελκομένου και/ή γίνεται παραπομπή σε κατάλογο δυνατοτήτων στο εγχειρίδιο λειτουργίας και/ή εργασίες συντήρησης.] Παράδειγμα: Έλεγχος καυσίμων PT6A C2 Αυτόματα συστήματα πτήσης C3 Όργανα χειρισμού και πλοήγησης C4 Θύρες — θυρίδες C5 Ηλεκτρική ισχύς & φώτα C6 Εξοπλισμός C7 Κινητήρας — APU C8 Χειριστήρια πτήσης C9 Καύσιμα C10 Ελικόπτερο — στροφεία C11 Ελικόπτερο — μετάδοση C12 Υδραυλική ισχύς C13 Σύστημα ενδείξεων — καταγραφής C14 Σύστημα προσγείωσης C15 Οξυγόνο C16 Έλικες C17 Πνευματικά συστήματα & συστήματα κενού C18 Προστασία από παγετό/βροχή/φωτιά C19 Παράθυρα C20 Δομικό σύστημα C21 Υδάτινο έρμα C22 Αύξηση πρόωσης ΕΞΕΙΔΙΚΕΥΜΕΝΕΣ ΥΠΗΡΕΣΙΕΣ D1 μη καταστροφικές δοκιμές [Δηλώνεται η συγκεκριμένη μέθοδος ΜΚΔ] ιγ) Φορέας συντήρησης ο οποίος απασχολεί μόνον ένα πρόσωπο τόσο για τον προγραμματισμό όσο και για την εκτέλεση όλων των εργασιών συντήρησης μπορεί να έχει μόνο περιορισμένους όρους έγκρισης. Τα μέγιστα επιτρεπόμενα όρια είναι τα εξής: ΚΑΤΗΓΟΡΙΑ ΙΚΑΝΟΤΗΤΑ ΠΕΡΙΟΡΙΣΜΟΣ ΑΕΡΟΣΚΑΦΟΣ A2 ΑΕΡΟΠΛΑΝΟ ΜΕ ΕΜΒΟΛΟΦΟΡΟ ΚΙΝΗΤΗΡΑ ΜΕ ΜΤΟΜ ΕΩΣ 5 700 KG ΑΕΡΟΣΚΑΦΟΣ A3 ΜΟΝΟΚΙΝΗΤΗΡΙΟ ΕΛΙΚΟΠΤΕΡΟ ΜΕ ΕΜΒΟΛΟΦΟΡΟ ΚΙΝΗΤΗΡΑ ΜΕ ΜΤΟΜ ΕΩΣ 3 175 KG ΑΕΡΟΣΚΑΦΟΣ A4 ΧΩΡΙΣ ΠΕΡΙΟΡΙΣΜΟ ΚΙΝΗΤΗΡΕΣ B2 ΚΑΤΩ ΤΩΝ 450 HP ΠΑΡΕΛΚΟΜΕΝΑ ΠΛΗΝ ΤΩΝ ΠΛΗΡΩΝ ΚΙΝΗΤΗΡΩΝ Ή ΤΩΝ APU C1 ΕΩΣ C22 ΑΝΑΛΟΓΑ ΜΕ ΤΟΝ ΚΑΤΑΛΟΓΟ ΔΥΝΑΤΟΤΗΤΩΝ ΕΞΕΙΔΙΚΕΥΜΕΝΕΣ ΥΠΗΡΕΣΙΕΣ D1 ΜΚΔ ΣΗΜΕΙΩΝΕΤΑΙ/-ΟΝΤΑΙ Η/ΟΙ ΜΕΘΟΔΟΣ/-ΟΙ ΜΚΔ Σημειώνεται ότι στον συγκεκριμένο φορέα μπορούν να επιβληθούν περαιτέρω περιορισμοί από την αρμόδια αρχή ως προς το πεδίο εφαρμογής της έγκρισης, ανάλογα με τις δυνατότητες του συγκεκριμένου φορέα.